5

Z A P I S N I K

28. sjednice Vijeća Mjesnog odbora „Bruno Bušić“, 19. srpnja 2023. s početkom u 19:00 sati u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća čime su ispunjeni uvjeti da Vijeće može pravovaljano odlučivati, te otvara 28. sjednicu Vijeća Mjesnog odbora.

Predsjednica predlaže verifikaciju zapisnika 27. sjednice koji su članovi Vijeća dobili e-poštom.
Vijeće prihvaća tekst Zapisnika 27. sjednice Vijeća održane 07. lipnja 2023. jednoglasno bez nadopuna i ispravaka.


Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći




D N E V N I   R E D

1. Godišnji izvještaj o izvršenju financijskog plana MO „Bruno Bušić“ za 2022. godinu
2. Aktualna komunalna problematika
3. Izvješća, pitanja i prijedlozi





Ad 1. Godišnji izvještaj o izvršenju financijskog plana MO „Bruno Bušić“ za 2022. godinu


Predsjednica informira vijećnike o Godišnjem izvještaj o izvršenju financijskog plana MO „Bruno Bušić“ za 2022. godinu koje su vijećnici zaprimili na email adresu.

[bookmark: _gjdgxs]Predsjednica otvara raspravu. U raspravi sudjeluju svi prisutni članovi Vijeća.
Nakon rasprave i provedenog glasovanja utvrđuje se da Vijeće jednoglasno donosi Godišnji izvještaj o izvršenju financijskog plana MO „Bruno Bušić“ za 2022. godinu.





GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Bruno Bušić'' za 2022.


Članak 1. 
Godišnji izvještaj o izvršenju Financijskog plana Mjesnog odbora ''Bruno Bušić'' za 2022. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	718.300,00
	718.300,00
	708.312,99
	98,61

	3
	RASHODI POSLOVANJA
	718.300,00
	718.300,00
	708.312,99
	98,61

	32
	Materijalni rashodi
	718.300,00
	718.300,00
	708.312,99
	98,61

	323
	Rashodi za usluge
	622.000,00
	622.000,00
	620.333,15
	99,73

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	622.000,00
	622.000,00
	620.333,15
	99,73

	 
	ODRŽAVANJE JAVNIH POVRŠINA
	365.000,00
	365.000,00
	365.000,00
	100,00

	 
	ODRŽAVANJE NERAZVRSTANIH CESTA
	257.000,00
	257.000,00
	255.333,15
	99,35

	329
	Ostali nespomenuti rashodi poslovanja
	96.300,00
	96.300,00
	87.979,84
	91,36

	3291
	Naknade za rad predstavničkih i izvršnih tijela, povjerenstava i slično
	90.000,00
	90.000,00
	86.983,88
	96,65

	3299
	Ostali nespomenuti rashodi poslovanja
	6.300,00
	6.300,00
	995,96
	15,81





Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora ''Bruno Bušić''.









Ad 2. Aktualna komunalna problematika


Predsjednica obavještava vijećnike kako je zaprimljen upit građana te peticija stanara Ulice Milana Begovića koja se odnosi na asfaltiranje ulice i rješavanja problema odvodnje. Naglasila je da se slična situacija javlja u još dvije ulice; Ravenskoj i Brckovljanskoj.

Vijećnik Marinko Blažević je podržao rekonstrukciju ulica, uključujući sanaciju asfalta i podzemne infrastrukture te predlaže da se iste upute u asfalterski program Grada Zagreba. Vijećnik Borna Smrk nadodaje kako i Ravenska i Brckovljanska ulica zahtijevaju sanaciju.   Potpredsjednica vijeća Sandra Tomljenović podržava ideju te predlaže da se napravi zaključak za cjelokupnu sanaciju svih triju ulica.

Vijećnici tijekom rasprave ističu kako bi pregled infrastrukture trebao biti proveden prije asfaltiranja kako bi se izbjegli dodatni troškovi i ponavljanje radova. Vijećnici ističu potrebu koordiniranog pristupa za sve tri ulice.

U kontekstu financiranja, vijećnici se jednoglasno odlučuju za upućivanje upita za uključivanje ulica u asfalterski program grada Zagreba kako bi isti odobrila Skupština Grada Zagreba te donose



Zaključak
o uvrštavanju u Plan komunalnih potreba

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da se u Plan komunalnih potreba uvrsti asfaltiranje ulica:
· Ulica Milana Begovića
· Brkovljanska ulica
· Ravenska ulica

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 





***

Predsjednica obavještava vijećnike kako je na e-mail adresu MO zaprimljena pritužba koja se odnosi na noćnu rasvjetu OŠ Dobriše Cesarića  za koju stanari Vidrićeve ulice ističu da je prejaka i usmjerena direktno prema zgradama. 

Predsjednica otvara raspravu. U raspravi sudjeluju svi prisutni članovi Vijeća.
Vijećnici odlučuju kako se predmetna problematika primarno treba prenijeti OŠ Dobriše Cesarića kako bi se utvrdilo postoji li zajedničko rješenje i je li rasvjeta adekvatno usmjerena. Predsjednica će u tu svrhu kontaktirati OŠ Dobriše Cesarića.



 ***

Predsjednica obavještava vijećnike kako je na e-mail adresu MO zaprimljena pritužba koja se odnosi na buku i okupljanje u Ulici Ante Jakšića ispred kućnih brojeva 7,9 i 11. Predsjednica otvara raspravu. U raspravi sudjeluju svi prisutni članovi Vijeća. 

Vijećnici jednoglasno donose odluku kako problematika održavanja javnog reda i mira nije u nadležnosti Mjesnog Odbora i kako je za rješavanje predmetne problematike potrebno kontaktirati nadležnu službu.






Ad 3. Izvješća, pitanja i prijedlozi


Predsjednica obavještava vijećnike kako je potrebno odrediti datum održavanja Dana Mjesnog Odbora, a s obzirom na to da je iskazan interes za održavanje od strane redovnih korisnika prostora Mjesnog Odbora. 

Vijećnici jednoglasno odlučuju kako će se dan Mjesnog odbora održati na dan 30. rujna 2023. godine i kako će za obilježavanje biti potrebno ishoditi dozvole za privremeno korištenje javne površine na površini pored Mjesnog Odbora.



***

Vijećnik Marinko Blažević ističe kako bi bilo korisno ishoditi informacije o sustavu civilne zaštite kako bi Vijeće Mjesnog odbora „Bruno Bušić“ moglo imati informacije o radu i članovima sustava civilne zaštite na području Mjesnog odbora u slučaju ponavljanja štete uslijed oluja. 

Predsjednica otvara raspravu. U raspravi sudjeluju svi prisutni članovi Vijeća. 

Članovi vijeća Mjesnog odbora jednoglasno donose odluku o postavljanju upita radi upoznavanja sa sustavom civilne zaštite i relevantnih kontakata Gradskom uredu za mjesnu samoupravu, promet, civilnu zaštitu i sigurnost.


***

Zaprimljen je odgovor Uprave Zrinjevac u odnosu na hitno orezivanje jablana na području Mjesnog odbora kako je dana 30. lipnja 2023. godine izvršena hitna intervencija / očevid nad jablanima u blizini Ulice Ante Jakšića i poslana požurnica nadležnoj službi radi rješavanja.

Zaprimljena je obavijest o rekonstrukciji pothodnika Branimirova – Budakova koja je u tijeku i pothodnika Branimirova – Željezničar za koju je dostavljena projektna dokumentacija.

Zaprimljena je obavijest o sanaciji otpada u Ulici Ksavera Šandora Gjalskog na dan 21. lipnja 2023. godine te otpada u Ulici Ante Jakšića na dan 15. lipnja 2023. godine po prijavi Mjesnog odbora.

Dana 13. lipnja 2023. godine prijavljen je problem prevrnutih kanti za smeće na nekoliko lokacija na području Mjesnog odbora radi rješavanja od strane nadležnih službi i vraćanja u prvobitno stanje.

Dana 13. lipnja 2023. godine prijavljene su oštećene kanalice na adresi Ante Jakšića 9 radi ponovne zamjene.  



[bookmark: _GoBack]***

Pitanja i prijedloga nema i ovime je iscrpljen dnevni red. Predsjednica u 19:00 zatvara 28. sjednicu VMO.

Zapisnik vodila: Iva Ramljak

KLASA: 024-08/23-003/1413
URBROJ: 251-13-11-11/002-23-3
Zagreb, 19. srpnja 2023.
                                                                          Predsjednica Vijeća Mjesnog odbora
							      „Bruno Bušić“

					                          Iva Ramljak,  mag.iur.

